Believe (שיר של שר)

"Believe" (בעברית: מאמינ/ה) הוא שיר של זמרת הפופ האמריקאית שר. השיר הופץ ב-19 באוקטובר 1998, שלושה ימים לפני צאתו של אלבומה ה-22 של שר הנושא את אותו השם, והוא הסינגל הראשון מהאלבום. השיר חורג מסגנון הפופ-רוק שהיה מזוהה עם שר באותה תקופה ואימץ סגנון דאנס-פופ קצבי. הוא מכיל שימוש חלוצי בתוכנת עיבוד השמע אוטו-טיון לעיוות קולה של שר, שנודע בשם "אפקט שר". המילים של השיר מתארות העצמה וסיפוק עצמי לאחר פרידה כואבת, על פי הפזמון החוזר "האם אתה מאמין בחיים שאחרי האהבה?". "Believe" זכה להצלחה כלל עולמית וכבש את ראשי המצעדים של 21 מדינות. השיר זיכה את שר בשיא בספר השיאים של גינס כאמנית הסולו המבוגרת ביותר (52 באותה העת) שכבשה את המקום הראשון במצעד הבילבורד הוט 100, ובשיא לפער הזמן הגדול ביותר בין שני להיטי מקום ראשון (25 שנים, Dark Lady ב-1974). השיר הפך לסינגל הנמכר ביותר על ידי אמנית סולו בבריטניה והוא אחד הסינגלים הנמכרים ביותר בכל הזמנים, עם מכירות של מעל 11 מיליון עותקים ברחבי העולם. המבקרים שיבחו את ההפקה המורכבת שלו ואת הסגנון הקצבי שלו, וכינו אותו בתור אחת היצירות החשובות ביותר של שר. "Believe" היה מועמד לפרס הגראמי לתקליט השנה וזכה בפרס הגראמי להקלטת הדאנס הטובה ביותר, הגראמי הראשון והיחיד של הזמרת. אנשי אקדמיה ומבקרים ציינו לשבח את הדרך בה הצליחה שר להמציא את עצמה מחדש ולהישאר רעננה ועכשווית בתוך עולם הפופ שמתבסס על נעורים. "Believe" הפך לשיר המצליח ביותר של שר בכל הקריירה ולשיר המזוהה ביותר עמה. צאתו של השיר חיזקה את תדמיתה של שר כאייקון פופ ואייקון גאה. טיוטה של "Believe", שנכתבה על ידי בריאן היגינס, מתיו גריי, סטיוארט מקלן וטימותי פאוול, חגה באולפני וורנר רקורדס במשך חודשים. לדברי המפיק מארק טיילור, "כולם אהבו את הפזמון אבל לא את שאר השיר". יו"ר וורנר רקורדס, רוב דיקינס, ביקש מחברת ההפקה Dreamhouse לעבוד על השיר. טיילור אמר כי מטרתם הייתה ליצור תקליט ריקודים עבור שר מבלי להרחיק את מעריציה הוותיקים, לפנות לקהל חדש בלי לפגוע בקהל הנוכחי. שני כותבים נוספים, סטיב טורץ׳ ופול בארי, הצטרפו והשלימו את הכתיבה לגרסה שדיקנס ושר היו מרוצים ממנה." אף על פי שהיא לא קיבלה קרדיט ככותבת השיר, שר אמרה שהיא תרמה את השורות: I need time to move״ ״.on, I need love to be strong I've had time to think it through and maybe I'm too good for you לדברי שר: "שרתי את [השיר] באמבטיה, ונראה לי שהבית השני היה מתבכיין מדי. זה עצבן אותי, אז שכתבתי אותו. הוספתי לו נגיעה משלי". "Believe" הורכב עם Cubase VST בדגם מוקדם של Power Macintosh G3, עם סינתיסייזרים הכוללים Clavia Nord Rack ו- Oberheim Matrix 1000 . קולה של שר נרשמו על שלושה מכשירי הקלטה מדגם TASCAM DA88 עם מיקרופון נוימן U67 שכוללים צינור וואקום לעיוות הקול. השיר הוקלט בערך באמצע שנת 1998 בקינגסטון על נהר התמזה, מערב לונדון, באולפן Dreamhouse המופעל על ידי Metro Productions. האפקט על קולה של שר הושג באמצעות תוכנת תיקון הקול אוטו-טיון. במקור, התוכנה יועדה לשמש לתיקונים קטנים ועדינים תווים חדים או שטוחים בהופעות קוליות; עם זאת, טיילור השתמש בהגדרות קיצוניות כדי ליצור תיקונים מהירים באופן טבעי, ובכך הסיר את הפורטמנטו, המגלשה הטבעית בין התווים בשירה. טיילור אמר שזה "החלק הכי מורט עצבים בפרויקט, כי לא הייתי בטוח מה שר תגיד כשהיא תשמע מה עשיתי לקולה". שר אהבה מאוד את האפקט והתעקשה שיישאר בהקלטה הסופית על אף שחברת ההקלטות התעקשה להסירו. בניסיון להגן על האפקט על מנת שיישאר בשיר, המפיקים טענו בפני חברת ההפקות שהוא הושג על ידי ווקודר. האפקט הפך ללהיט בתחום המוזיקה הפופולרית וזכה להמון חיקויים והעתקות, וכונה ״אפקט שר״. "Believe" הוא שיר דאנס-פופ. בהתחלה ובסוף הוא מכיל דגימות בביצוע ELO, שלא זכו לקרדיט. השיר הוקלט במפתח F ♯ מז'ור עם מקצב של 133 פעימות לדקה. השיר עוקב אחר התקדמות אקורדים של F ♯ –C ♯ –G ♯ m – B – F ♯ –A ♯ m 7 –G ♯ m – D ♯ m, והטווח הקולי של שר משתרע בין הטווח הנמוך של F ♯ 3 לתו C ♯ 5 הגבוה. ביל לאמב מ-About.com אמר כי השיר הוא "יצירה מושלמת של דאנס-פופ". עורך AllMusic, ג'ו ויגליונה, כינה את "Believe" "יצירת מופת פופית, אחד השירים הבודדים שהצליחו לפרוץ את הקיר הבלתי חדיר של רדיו מקוטע בסוף שנות התשעים כדי לחלחל לתודעת העולם בכללותו." מייקל גאלוצ'י נתן ביקורת פושרת, וכתב כי האלבום Believe הוא "יצירה חסרת מעוף וללא אישיות". צ'אק טיילור מבילבורד אמר שזה "הדבר הטוב ביותר ששר יצרה זה שנים". הוא הוסיף, "יש שירים כל כך טבעיים, כה מושרים בנוחות, עד שאתה תוהה איך מישהו לא חשב עליהם לפני עשרות שנים. שר כאן היא הפרס; אפילו המלעיזים הקשוחים שלה ילחמו שלא לנוע למקצב הזה." מאט סטופרה ובריאן גאלינדו מבאזפיד ציינו את השיר כ"אייקוני". דיימון אלברן, סולן להקות Blur ו- Gorillaz, כינה את השיר "מבריק". אנטרטיינמנט ויקלי תיארו את השיר "יצירת פופ מושלמת, חביב המועדונים הבא..." וציינו את קולה של שר כ"יחיד ומיוחד". טום יואינג מ- Freaky Trigger כתב כי השיר הוא יורשו של I Will Survive, ויגרום לכל האוהבים הנכזבים להרגיש כמו המנצחים הכי גדולים שיש. הוא הוסיף- "זה מדהים שלקח למישהו עד שנת 1998 ליצור יצירה כזו ׳האם אתה מאמין בחיים אחרי אהבה?׳, ואולי עוד יותר מדהים שזה לא ג'ים שטיינמן, אלא הגאונות של השיר הוא האופן שבו שר גורמת לו להישמע. " השיר הגיע למקום הראשון באוסטרליה, בלגיה, קנדה, דנמרק, צרפת, גרמניה, יוון, הונגריה, איטליה, הולנד, ניו זילנד, נורווגיה, פולין, רפובליקה של אירלנד, ספרד, שוודיה, שווייץ, בריטניה, וארצות הברית. ב־23 בינואר 1999 הוא נכנס לטופ 40 במצעד הבילבורד והגיעה למקום הראשון במצעד ב־13 במרץ, מה שהפך את שר לאמנית המבוגרת ביותר (בגיל 52) שהגיעה להישג הזה. שר גם קבעה שיא על הפער הגדול ביותר בין להיטי מקום ראשון (25 שנים, Dark Lady) והפער הגדול ביותר בין ההצלחה הראשונה להצלחה האחרונה (33 שנים, I Got You Babe). השיר דורג כשיר הטוב ביותר לשנת 1999 על ידי הבילבורד והפך לשיר הטוב ביותר של שר בקריירה שלה. בבריטניה, "Believe" הופיע לראשונה במצעד הסינגלים הבריטי ב-25 באוקטובר 1998. הוא נכנס למקום הראשון במצעד ונשאר בו במשך שבעה שבועות. Believe הפך לשיר הנמכר ביותר בבריטניה בשנת 1998, וזיכה את כותביו בשלושה פרסי אייבור נובלו (לסינגל הנמכר ביותר בבריטניה, לשיר הטוב ביותר מוזיקלית ולירית, וללהיט השנה הבינלאומי) בטקס 1999. ב-1 באוגוסט 2014, השיר הפך לסינגל הנשי הראשון שזכה במעמד של פלטינה משולשת על ידי איגוד תעשיית ההקלטות הבריטני. נכון לאוקטובר 2017, השיר מכר 1,830,000 עותקים בבריטניה, מה שהופך אותו לשיר הנמכר ביותר של אישה במצעד הסינגלים בבריטניה. הקליפ הרשמי של "Believe", בבימויו של נייג'ל דיק, מציג את שר במועדון לילה בתפקיד כפול: כזמרת על הבמה במועדון וכישות על טבעית להם היא מסייעת בתחום האהבה כמו רוח מכוונת. עלילת הקליפ סובבת במידה רבה סביב אישה שנמצאת במועדון ומחפשת את בן הזוג שלה ולבה נשבר כאשר היא רואה אותו עם אישה אחרת. מבקר המוזיקה של מגזין בילבורד צ'אק טיילור, דירג את הקליפ עם הציון C, תוך שהוא משבח את המראה של שר ואת התסרוקות שלה, אבל ביקר את העלילה "עלילת משנה מיותרת על כמה ילדים שעוקבים זה אחר זה." ב-25 ביוני 2021 ביצעה הזמרת האמריקאית מיילי סיירוס את השיר במופע "Stand By You", מופע שיזמה לכבוד חודש הגאווה. מידע על היצירה "Believe" באתר מיוזיק בריינז מידע על הסינגל "Believe" באתר מיוזיק בריינז מידע על היצירה "Believe" באתר Discogs סרטון השיר "Believe" באתר יוטיוב "Amazon.co.uk: Cher: Albums, Songs, Biogs, Photos". amazon.co.uk. נבדק ב-14 באוקטובר 2015. {{cite web}}: (עזרה) Sillitoe, Sue (בפברואר 1999). "Recording Cher's 'Believe'". Sound on Sound. soundonsound.com. נבדק ב-27 בדצמבר 2018. {{cite web}}: (עזרה) (updated with Historical Footnote) Strauss, Neil (11 במרץ 1999). "Cher Resurrected, Again, by a Hit; The Long, Hard but Serendipitous Road to 'Believe'". הניו יורק טיימס. נבדק ב-15 בינואר 2018. {{cite news}}: (עזרה) Bego, Mark (15 ביולי 2004). Cher: If You Believe. Taylor Trade Publishing. pp. 283–. ISBN 978-1-4616-2592-6. {{cite book}}: (עזרה) Strauss, Neil (11 במרץ 1999). "Cher Resurrected, Again, by a Hit; The Long, Hard but Serendipitous Road to 'Believe'". הניו יורק טיימס. נבדק ב-3 במרץ 2009. {{cite news}}: (עזרה) Frere-Jones, Sasha (9 ביוני 2008). "The Gerbil's Revenge". The New Yorker. Condé Nast. נבדק ב-30 במאי 2012. {{cite journal}}: (עזרה) "Throwback Thursday: 'Believe' by Cher, the song that brought you Auto-Tune [LISTEN]". Music Times. נבדק ב-14 באוקטובר 2015. {{cite web}}: (עזרה) "Top 10 Pop Songs of 1999". About.com. 8 בפברואר 2019. נבדק ב-21 במרץ 2020. {{cite web}}: (עזרה) "Cher – Believe (CD, Album)". Discogs. נבדק ב-11 ביולי 2017. {{cite web}}: (עזרה) "Believe". www.musicnotes.com. נבדק ב-2 בינואר 2016. {{cite web}}: (עזרה) Song review by AllMusic Retrieved October 15, 2013 Review by AllMusic Retrieved October 15, 2013 Single reviews. Billboard Stopera, Matt; Galindo, Brian (11 במרץ 2017). "The 101 Greatest Dance Songs of the '90s". BuzzFeed. נבדק ב-31 במרץ 2020. {{cite web}}: (עזרה) Brackett, Nathan; Hoard, Christian David (2004). The New Rolling Stone Album Guide. ISBN 9780743201698. נבדק ב-1 באפריל 2014. {{cite book}}: (עזרה) "Believe Review | Music Reviews and News". EW.com. 13 בנובמבר 1998. נבדק ב-1 באפריל 2014. {{cite web}}: (עזרה) "CHER – "Believe"". Freaky Trigger. 24 ביולי 2014. נבדק ב-6 במרץ 2020. {{cite web}}: (עזרה) ""Believe" #1 in 23 countries". Cherconvention.com. אורכב מ-המקור ב-10 בנובמבר 2010. נבדק ב-7 באוקטובר 2010. {{cite web}}: (עזרה) https://www.rollingstone.com/music/news/believe-cher Staff (8 באפריל 2019). "The 99 Greatest Songs of 1999: Critics' Picks". Billboard. נבדק ב-28 בנובמבר 2020. {{cite web}}: (עזרה) "List of UK Number 1's 1990s". Everyhit.com. אורכב מ-המקור ב-20 בספטמבר 2010. נבדק ב-7 באוקטובר 2010. {{cite web}}: (עזרה) "The Ivors 1998 - The Ivors". TheIvors.com. 2016. נבדק ב-13 אוק' 2016. {{cite web}}: (עזרה)(הקישור אינו פעיל, September 2018) Myers, Justin (26 באוקטובר 2017). "Official Charts Flashback 1998: Cher – Believe". Official Charts Company. נבדק ב-26 באוקטובר 2017. {{cite web}}: (עזרה) The 500 Best Pop Songs (Nos. 500-301): Staff List, בילבורד, ‏17 באוקטובר 2023 (באנגלית אמריקאית) Matthew Leimkuehler, Miley Cyrus' 'Stand By You': 4 moments from her Pride Month special at the Ryman, The Tennessean (באנגלית אמריקאית)